**Ahojte maturanti: Čo máte robiť určite všetci viete! Zopakujem to pre istotu: z EKO opakovať postupne všetky celky, ktoré máme v zošite a postupne pridávať ďalšie ako máte v prac. príprave na maturity. Prikladám tému, ktorá robí občas problém a treba nám ju prebrať. Držím všetkým palce!**

**Daňová sústava**

**Daňová sústava je súhrn daní, ktoré možno vyberať na území štátu.**

Nová daňová sústava sa zaviedla u nás v roku 1993, ktorá svojou koncepciou a štruktúrou zodpovedá daňovým sústavám rozvinutých trhových ekonomík.

**Daň** – povinná, zákonom určená, spravidla sa opakujúca platba, ktorú odvádzajú fyzické a právnické osoby štátu v určenej výške a v stanovenej lehote.

**Daňovú sústavu tvoria tieto druhy daní** (z Zákone o správe daní a poplatkoch):

1. **priame dane (platia sa priamo z našich príjmov a majetku)**

* daň z príjmov fyzických osôb
* daň z príjmov právnických osôb
* miestne dane:

daň za psa, daň z nehnuteľností (daň z pozemkov, daň zo stavieb, daň z bytov a nebytových priestorov),

1. **nepriame dane (sú skryté v cene výrobku/služby)**

* daň z pridanej hodnoty
* spotrebné dane:

daň z minerálnych olejov, daň z tabaku a tabakových výrobkov, daň z liehu, daň z vína, daň z piva.

**Daň z príjmov fyzických osôb**

**Predmet dane z príjmov FO:**

1.)Príjmy zo závislej činnosti a funkčné požitky (mzda, plat)  
2.) Príjmy z podnikania a inej samostatnej zárobkovej činnosti  
3.) Príjmy z kapitálového majetku  
4.) Príjmy z prenájmu  
5.) Ostatné príjmy

**Základ dane:** všetky príjmy znížené o odvody do poisťovní a odpočitateľné položky

**Sadzba dane:** 19%

**Daňové priznanie:**

* podáva sa do 31. 3. nasledujúceho kalendárneho roka na Daňovom úrade

máme daň. priznanie TYP A – ak máme len jedného zamestnávateľa (urobí to za nás zamestnávateľ) a TYP B – ak má daňovník viac príjmov, zhotovuje si ho sám.